paragraph_text: Reagirali su i Hrvatska i BiH. Predsjednik Republike Hrvatske Franjo Tuđman nije dopustio tim snagama iskrcavanje na teritorij Republike Hrvatske sve dok ne budu propisno označeni bijelom bojom i znakovljem UN-a, a predsjednik Federacije BiH Krešimir Zubak u dogovoru s Alijom Izetbegovićem 19. srpnja 1995. zaustavio je njihovo daljne razmještanje dok se ne utvrdi koji je mandat i zadaća tih snaga i zabranio im daljnji raspored bez jasnog mandata UN-a. Izrazio je iznenađenje što su se razmjestili tako daleko od bojišta, a smjestili su se isključivo na područjima pod kontrolom HVO-a. Te britansko-francuske specijalne izvodile su vojne vježbe po kukuruzima oko Tomislavgrada, dok je isto vrijeme u Srebrenici bio najveći pokolj, koji su te snage bez problema mogle zaustaviti. RH i BiH su se usprotivile postavljanju tih snaga tako da nisu nikad razmještene. Ova je britanska inicijativa ubrzala tijek priprema i samo izvođenje Oluje. Britanija se mjesecima uoči Oluje besramno tužila međunarodnim posredniciam kako imaju problema u razmještanju tih snaga. Na prijamu u MVP RH sazvanom 21. srpnja na zahtjev dužnosnika britanskog veleposlanstva, britanski se predstavnik žalio Ivanu Šimonoviću da Hrvati Britancima koji su se htjeli smjestiti duž Dinare, priječe nesmetano kretanje, iskrcaj i prijevoz oružja.